Kwa bokhutlong jwa puo ya bofelo, sebui se se etileng se ne sa bala kitsiso e e amang maikutlo e e tswang kwa Setlhopheng se se Laolang. Bontlhanngwe jwa yone bo ne bo balega jaana: “Eno ke nako ya go nna re tsogile le go nna re lebeletse, re lemoga kafa ditiragalo di tswelang pele ka teng mo lefatsheng . . . Re rata go lo bolelela kafa Setlhopha se se Laolang se amegileng ka lorato ka teng ka lona le ka batho botlhe ba Modimo. E kete a ka lo segofatsa thata gore lo dire thato ya gagwe ka moya otlhe.” Batho ba ga Jehofa gongwe le gongwe ba ititeile sehuba gore ba nne ba tsogile mo metlheng eno e e thata le go gatela pele ka bopelokgale le phuthego ya ga Jehofa e e kopaneng. IITSHWARELE. Lokwalodikgang lwa Disability & Rehabilitation lwa re “go ka nna thata” go lebala diphoso tse o di dirileng mme go dira jalo “go siametse botsogo,” jwa mmele le jwa tlhaloganyo. Ke eng se se ka go thusang gore o lebale diphoso tsa gago?